

KLASA: 214-02/24-01/4  
URBROJ: 2182-9-24-1

Oklaj, 16. veljače 2024. godine

Temeljem članka 13. stavak 8. Zakona o zaštiti od požara (NN [92/10](https://www.zakon.hr/cms.htm?id=54013), [114/22](https://www.zakon.hr/cms.htm?id=54016)) i članka 25. Statuta Općine Promina (Službeno glasilo Općine Promina 01/21 i 04/21), Općinsko vijeće Općine Promina, na svojoj 16. sjednici, održanoj 16. veljače 2024. godine, donosi

**Izvješće o stanju zaštite od požara i stanju provedbe godišnjeg provedbenog plana unapređenja zaštite od požara za područje Općine Promina za 2023. godinu**

**1. UVOD**

Zaštita od požara uređena je Zakonom o zaštiti od požara (NN [92/10](https://www.zakon.hr/cms.htm?id=54013), [114/22](https://www.zakon.hr/cms.htm?id=54016)) (u daljnjem tekstu: *Zakon*) i predstavlja sustav koji se sastoji od planiranja, propisivanja i provođenja kao i financiranja mjera zaštite od požara te ustrojavanja subjekata koji provode zaštitu od požara. Zaštitu od požara provode, osim fizičkih i pravnih osoba, i pravne osobe i udruge koje obavljaju vatrogasnu djelatnost i djelatnost civilne zaštite kao i jedinice lokalne te područne (regionalne) samouprave. Svaka fizička i pravna osoba, tijelo državne vlasti te jedinica lokalne i područne (regionalne) samouprave dužni su djelovati na način kojim ne mogu izazvati požar.

Jedinice lokalne i područne (regionalne) samouprave, temeljem članka 13. stavka 1. *Zakona*, donose Plan zaštite od požara za svoje područje na temelju Procjene ugroženosti od požara, po prethodno pribavljenom mišljenju nadležne policijske uprave i vatrogasne zajednice. Planom zaštite od požara općine i gradovi definiraju subjekte odgovorne za provođenje vatrogasne djelatnosti.

Jedinice lokalne i područne (regionalne) samouprave na temelju Procjene ugroženosti donose Godišnji provedbeni plan unapređenja zaštite od požara za svoje područje za čiju provedbu će osigurati financijska sredstva. Godišnji provedbeni planovi unapređenja zaštite od požara gradova i općina donose se na temelju godišnjeg provedbenog plana unapređenja zaštite od požara Županije.

Sukladno članku 13. stavak 8. *Zakona*, predstavničko tijelo jedinice lokalne samouprave jednom godišnje razmatra Izvješće o stanju zaštite od požara na svom području i stanju provedbe Godišnjeg provedbenog plana unaprjeđenja zaštite od požara.

**2. PLANSKI DOKUMENTI U PODRUČJU ZAŠTITE OD POŽARA**

Općinsko vijeće Općine Promina je na 9. sjednici, održanoj 9. veljače 2015. godine, donijelo Odluku o donošenju Procjene ugroženosti od požara i tehnološke eksplozije i Plana zaštite od požara Općine Promina (Službeni vjesnik Šibensko-kninske županije 09/15).

Stožer civilne zaštite Općine Promina je na svojoj 1. sjednici, održanoj 10. kolovoza 2022. godine, donijelo Plan operativne provedbe Programa aktivnosti u provedbi posebnih mjera zaštite od požara od interesa za Općinu Promina u 2022. godini (Službeno glasilo Općine Promina 10/22).

**3. ORGANIZACIJA VATROGASTVA**

Prema Zakonu o vatrogastvu (Narodne novine 125/19 i 114/22), na području Općine Promina neposrednu vatrogasnu djelatnost provodi Dobrovoljno vatrogasno društvo Promina.

**3.1. Osposobljenost vatrogasnih snaga**

Sukladno izračunu o potrebnom broju vatrogasaca iz Procjene ugroženosti od požara i tehnološke eksplozije te Plana zaštite od požara Općine Promina, potrebno je osigurati potreban broj operativnih vatrogasaca te ih kontinuirano osposobljavati i obučavati za različite specijalnosti u vatrogastvu.

Tablica 1. Broj operativnih članova vatrogasnih postrojbi

|  |  |
| --- | --- |
| **VATROGASNA POSTROJBA** | **BROJ ČLANOVA** |
| DVD Promina | 8 operativnih članova |

Izvor: DVD Promina

Članovi DVD-a Promina u 2023. godini nisu pristupili osposobljavanju za zvanje „vatrogasac“.

**3.2. Opremljenost vatrogasnih snaga**

Općina Promina dužna je u potpunosti opremiti vatrogasnim vozilima i ostalom tehničkom opremom i sredstvima, zaštitnom opremom vatrogasaca i odorama vatrogasaca, vatrogasne postrojbe za djelovanje na području Općine, sukladno Pravilniku o minimumu tehničke opreme i sredstava vatrogasnih postrojbi (NN 43/95), Pravilniku o minimumu opreme i sredstava za rad određenih vatrogasnih postrojbi dobrovoljnih vatrogasnih društava (NN 91/02), Pravilniku o tehničkim zahtjevima za zaštitnu i drugu osobnu opremu koju pripadnici vatrogasne postrojbe koriste prilikom vatrogasne intervencije (NN 31/11), odnosno temeljem Procjene ugroženosti od požara i tehnološke eksplozije i Plana zaštite od požara.

Od osnovne opreme, DVD Promina posjeduje:

* Mercedes Unimog U400 (1 kom), modul (tehnički alat)
* Autocisterna MAN 7.000 litara (1 kom)
* Zaštitna odijela (8 kom)
* C cijevi (8 kom)
* B cijevi (6 kom)
* D cijevi (25 kom)
* Turbomlaznice (4 kom)
* Mlaznice sa zasunom (2 kom)
* Aparat za gašenje S9 (2 kom)
* Ručne svjetiljke (8 kom)
* Ručne stanice (8 kom)
* Stacionarne stanice (1 kom)
* Tetra ručne stanice (3 kom)
* Naprtnjače V25 (10 kom)
* Potopna pumpa (1 kom)
* Potopna pumpa za vodu (1 kom)
* Motorna pila (1 kom)
* Lopate (2 kom)
* Grablje (2 kom)

# 4. FINANCIRANJE

Sukladno Zakonu o vatrogastvu (NN 125/19 i 114/22), sredstva za financiranje vatrogasne djelatnosti i aktivnosti dobrovoljnih vatrogasnih društava i vatrogasnih zajednica te za opremanje njezinih članica osiguravaju se u proračunu jedinice lokalne samouprave čije područje pokrivaju.

Proračunom Općine Promina za 2023. godinu, za djelatnost DVD-a Promina izdvojena su sredstva u ukupnom iznosu od 22.990,84 €.

# 5. ZAKLJUČAK

S ciljem podizanja operativne spremnosti vatrogasne postrojbe potrebno je kontinuirano provoditi osposobljavanje i usavršavanje pripadnika istih te pristupiti nabavci nove opreme i sredstava sukladno proračunskim mogućnostima, kao i održavanju postojeće opreme, ali i sustavno raditi na uključivanju što većeg broja mladih u vatrogasne postrojbe.

**6. STANJE PROVEDBE GODIŠNJEG PROVEDBENOG PLANA UNAPREĐENJE ZAŠTITE OD POŽARA ZA PODRUČJE OPĆINE PROMINA ZA 2023. GODINU**

1. Sukladno članku 13. stavku 6. i 7. Zakona o zaštiti od požara (NN 92/10 i 114/22) i člankom 5. Pravilnika o planu zaštite od požara (NN 51/12), Općina Promina pristupila je usklađivanju Procjene ugroženosti od požara i tehničke eksplozije te Plana zaštite od požara s novonastalim uvjetima.
2. Općinsko vijeće Općine Promina je na 6. sjednici, održanoj 28. travnja 2022. godine, donijelo Odluku o načinu održavanja okoliša objekata i poljoprivrednih zemljišta na području Općine Promina (05/22). Nadzor nad provedbom mjera provodi komunalni redar Općine Promina.
3. Općina Promina omogućava nesmetano obavljanje inspekcijskog nadzora od strane inspektora unutarnjih poslova Policijske uprave šibensko-kninske te postupa po zahtjevima i naredbama inspektora.
4. Općina Promina osigurava opremanje vatrogasnih postrojbi sukladno Pravilniku o minimumu tehničke opreme i sredstava vatrogasnih postrojbi (Narodne novine 43/95), Pravilniku o minimumu opreme i sredstava za rad određenih vatrogasnih postrojbi dobrovoljnih vatrogasnih društava (Narodne novine 91/02), Pravilniku o tehničkim zahtjevima za zaštitnu i drugu osobnu opremu koju pripadnici vatrogasne postrojbe koriste prilikom vatrogasne intervencije (Narodne novine 31/11), odnosno temeljem Procjene ugroženosti od požara i tehnološke eksplozije i Plana zaštite od požara Općine Promina.

Predsjednica:  
Davorka Bronić