

KLASA: 351-02/24-01/1

URBROJ: 2182-9-24-1

Oklaj, 16. veljače 2024.

Na temelju članka 104. Zakona o rudarstvu (NN 56/13, 14/14, 52/18, 115/18, 98/19, 83/23) i članka 25. Statuta Općine Promina (Službeno glasilo Općine Promina 01/21 i 04/21), Općinsko vijeće Općine Promina na svojoj 16. sjednici održanoj, dana, 16. veljače 2024. donosi

**O D L U K U**

**o sanaciji neaktivnih eksploatacijskih polja mineralnih sirovina**

**bez eksploatacije mineralnih sirovina**

**Članak 1.**

Općina Promina izvršit će sanaciju neaktivnih eksploatacijskih polja mineralnih sirovina bez eksploatacije mineralnih sirovina na području Općine Promina, sukladno članku 104. Zakona o rudarstvu (NN 56/13, 14/14, 52/18, 115/18, 98/19, 83/23).

**Članak 2.**

Sanacija neaktivnih eksploatacijskih polja mineralnih sirovina bez eksploatacije mineralnih sirovina izvršit će se s ciljem provedbe mjera osiguranja radi sprječavanja nastanka opasnosti za ljude, imovinu, prirodu i okoliš – tehnička sanacija, a koji zahvat nema kao posljedicu promjenu stanja sastavnica prostora.

Općina Promina podnijet će zahtjev ministarstvu nadležnom za rudarstvo radi pokretanja postupka tehničke sanacije neaktivnih eksploatacijskih polja mineralnih sirovina bez eksploatacije mineralnih sirovina na području Općine Promina.

**Članak 3.**

Novčana sredstva za provedbu tehničke sanacije osigurava ministarstvo nadležno za rudarstvo pozivom na odredbu članka 104. Zakona o rudarstvu.

**Članak 4.**

Radi poduzimanja svih potrebnih radnji za provođenje sanacije neaktivnih eksploatacijskih polja mineralnih sirovina bez eksploatacije mineralnih sirovina, sukladno Zakonu o rudarstvu ovlašćuje se općinski načelnik Općine Promina.

**Članak 5.**

Ova Odluka stupa na snagu danom donošenja, a objavit će se u Službenom glasilu Općine Promina.

PREDSJEDNICA:

Davorka Bronić