**Obrazloženje uz prijedlog Godišnjeg izvještaja o izvršenju proračuna Općine Promina za 2023. godinu**

**1. UVOD**

Temeljem članka 89. Zakona o proračunu (NN 144/21), načelnik podnosi prijedlog godišnjeg izvještaja o izvršenju proračuna predstavničkom tijelu najkasnije od 31. svibnja tekuće proračunske godine za prethodnu godinu. Prijedlog Godišnjeg izvještaja o izvršenju proračuna Općine Promina za 2023. godinu izrađen je na temelju Zakona o proračunu (NN 144/21).

Člankom 15. Zakona o proračunu propisano je jedno od ključnih proračunskih načela – načelo transparentnosti. Načelo transparentnosti iznimno je važno zbog uvida javnosti svih zainteresiranih u način trošenja proračunskih sredstava.

**2. OBRAZLOŽENJE REALIZACIJE PLANIRANIH PRIHODA/PRIMITAKA, RASHODA/IZDATAKA PRORAČUNA**

**OPĆINE PROMINA ZA 2023. GODINU**

**2.1. PRIHODI I PRIMICI PRORAČUNA**

Ukupni prihodi i primici proračuna Općine Promina u 2023. godini ostvareni su u iznosu od 1.157.618,90 €, odnosno 99,32 % od planiranog.

**2.1.1. PRIHODI POSLOVANJA**

* Među prihodima poslovanja prihodi od poreza su ostvareni u iznosu od 172.984,88 €.
* Prihodi od potpora su realizirani u iznosu od 513.818,91 €, odnosno 110,22 % planiranog. Veći dio ovih prihoda odnosi se na isplatu konačnog zahtjeva kapitalne potpore APPRRR-a za izgradnju vrtića Suknovci. Od ostalih većih prihoda iz ove skupine prihoda vrijedi istaknuti fiskalno izravnanje mjeru Ministarstva financija. Doznačena završna uplata po provedenom projektu Ministarstva regionalnog razvoja i fondova EU za Program održivog razvoja lokalne zajednice Ljubotić i Marasovine. Uplaćen je iznos od strane APPRR-a 12.297,60 €, za projekt Leader (wc iza zgrade Općine).
* Prihodi od imovine ostvareni su u iznosu od 223.154,63 € , odnosno 100,47 % od planiranog. Ova skupina prihoda iznosi sastoji se od nekoliko stavki, a najveće su: naknada za korištenje prostora hidroelektrane Miljacka i naknada za pravo služnosti koju Općini uplaćuje Hrvatski telekom d.d., te naknada NP Krka za korištenje zaštićenih prirodnih područja.
* Prihodi od upravnih i administrativnih pristojbi, pristojbi po posebnim propisima i naknada ostvareni su u iznosu od 111.140,61 €, odnosno 73,34 % planiranog. To su administrativne pristojbe, prihodi po posebnim propisima, komunalni doprinosi i komunalne naknade
* Prihodi od prodaje te pruženih usluga ostvareni su u iznosu od 131.879,87 €, odnosno 96,62 % planiranog proračuna za 2023. godinu, a u najvećoj mjeri se odnose na donacije koje smo dobili od ŠKŽ, Tec Gradnje i Accioa Energije za organizaciju Prominskih igara i Prominskog bronzina i proviziju Hrvatskih voda za naknadu za uređenje voda.

**2.1.2. PRIHODI OD PRODAJE NEFINANCIJSKE IMOVINE**

* Prihodi od prodaje nefinancijske imovine su ostvareni u iznosu od 4.640,00 € , što predstavlja 26,80 % planiranog, a odnose se na prodaju nekoliko parcela zemljišta u vlasništvu Općine Promina.

**2.2. RASHODI I IZDACI PRORAČUNA**

Ukupni rashodi i izdaci proračuna Općine Promina u 2023. godini ostvareni su u iznosu 899.235,09 € odnosno 97,63 % od planiranog.

višak prihoda nad rashodima u 2023. godini je iznosio 13.856,61 €.

**2.2.1 RASHODI POSLOVANJA**

Rashodi poslovanja u 2023. godini ostvareni su u iznosu od 699.257,46 €, odnosno 97,03% planiranog.

* Rashodi za zaposlene su realizirani 98,53% od planiranog, odnosno 114.639,00 €, u što su uključeni službenici i namještenici općine i jedan djelatnih javnih radova.
* Materijalni rashodi ostvareni su u iznosu od 381.595,22 €, odnosno 96,64 % planiranog. U prvoj polovici godine održane su Prominske igre (4.950,543 €) i Prominski bronzin (dio troška je 3.688,92 €). Ugovor o djelu je sklopljen 2022. s Antoniom Tomić, za kustoske usluge. Sve manifestacije su se održale prema planu.
* Financijski rashodi su realizirani 100,49 % od planiranog proračunom, odnosno 40.395,92 €, a taj se iznos odnosi na naplaćene zatezne kamate za kratkoročni kredit, kojeg smo morali uzeti krajem 2022. godine i ostale financijske rashode.
* Pomoći DVD-u Promina i za rad područnog odjeljenja dječjeg vrtića Drniš ostvarena ostvarene su prema pojedinačnim zahtjevima DVD-a i sukladno potpisanom ugovoru s Dječjim vrtićem.
* Naknade građanima i kućanstvima, većinom na temelju socijalnog programa Općine Promina, realizirane su 100,65 % od planiranog, a isplaćuju se sukladno pozitivno ocijenjenim zahtjevima građana za jednokratne naknade na temelju javnih poziva Općine Promina i socijalnog programa Općine.
* Tekuće donacije u novcu realizirane se u iznosu od 13.766,79 € temeljem pojedinačnih molbi za donaciju udruga, te prema odluci o sufinanciranju javnih potreba u 2023. godini u području kulture, sporta, poljoprivrede i zaštite okoliša.

**2.2.2. RASHODI ZA NABAVU NEFINANCIJSKE IMOVINE**

Rashodi za nabavu nefinancijske imovine ostvareni su u iznosu od 2 199.977,63 € u odnosu na planiranih 200.416,53 €, što predstavlja 99,78 % planiranog.

* Rashodi za nabavu neproizvedene i proizvedene dugotrajne imovine u Općini Promina većim dijelom su ostvareni u drugom dijelu proračunske godine.

Najveći dio rashoda nefinancijske imovine odnosi se na nabavu planske, projektne i troškovničke dokumentacija po strategiji razvoja, sanaciju lokalnih nerazvrstanih cesta, opremanje etnološke zbirke u Kulturnom centru Mratovo, uređenje grobnice prominskim žrtvama iz II. svjetskog rata i nabavu ostale opreme.

**Izdaci za financijsku imovinu i otplate zajmova**

Na kraju 2023. godine nema obveza za financijsku imovinu i otplate zajmova za izdatke za financijsku imovinu i otplate zajmova.

**3. OBVEZE PO SUDSKIM PRESUDAMA**

Na dan 31.12.2023. godine Općina Promina nema obveza po sudskim presudama.

U Oklaju, 9. 2. 2024.

Viši savjetnik za financijsko računovodstvene poslove

Ana Galić mag. oec.